Súradnice: 48°08′27″S 17°06′38″V﻿ / ﻿48,140769°S 17,110503°V﻿ / 48.140769; 17.110503

Sídlo na Medenej ulici č. 5 v Bratislave
**Queer Leaders Forum (QLF)** je občianske združenie na Slovensku, ktorého cieľom je presadzovanie rovnoprávnosti ľudí s homosexuálnou orientáciou. Združenie vzniklo ako projekt Prvého lesbického združenia Museion v roku 2007, ako občianske združenie bolo zaregistrované v marci 2009. Združenie sídli v Bratislave, jeho výkonná riaditeľka je Romana Schlesinger.

Aktivity združenia
------------------

### Centrum "Q"

Centrum "Q" bolo otvorené koncom roku 2011 v budove bratislavskej YMCA. V centre vznikne podporná skupina, ktorú budú viesť viesť psychologičky a ktorej cieľom je skupinová podpora rodičov a blízkych LGBT ľudí. Ďalšie skupiny v centre sú otvorené pre ľudí v procese coming out-u a transrodovým ľuďom. Týždenne centrum "Q" privítalo približne sto ľudí.

Podľa Romany Schlesinger dostalo centrum v roku 2017 pokutu vo výške svojej ročnej dotácie. Spôsobené to bolo premeškaním termínu na podanie záverečnej vyúčtovacej a obsahovej správy o päť dní. Centrum sa tak dostalo do konkurzu.

### Dúhový PRIDE

V roku 2012 sa uskutočnil 3. ročník pochodu za ľudské práva neheterosexuálnych ľudí, za ich spoločenské a politické zrovnoprávnenie Dúhový PRIDE Bratislava, ktorého je QLF spoluorganizátorom.

### Iné aktivity

Prvým projektom združenia QLF bol *Medzinárodný deň boja proti homofóbii – Spoznajte nás*, ktorého cieľom bolo predstaviť gejsko-lesbickú komunitu širšej verejnosti.

Medzi projekty združenia patrí aj projekt *Vykopnime homofóbiu*, ktorý sa uskutočnil 25. októbra 2008 na bratislavskom Námestí SNP ako súčasť 9. ročníka akčného týždňa Futbal proti rasizmu v Európe. Okoloidúci mali možnosť kopnúť loptu do brány futbalovému klubu Homofóbia. Postavy futbalistov boli karikatúry slovenských politikov s homofóbnymi výrokmi. Združenie sa prezentovalo aj na festivale Pohoda v roku 2008.

Referencie
----------

1. ↑   *O nás* [online]. Bratislava: Queer Leaders Forum, [cit. 2012-02-16]. Dostupné online. Archivované 2012-02-28 z originálu.
2. ↑   *Ako sme vznikli* [online]. Bratislava: Queer Leaders Forum, [cit. 2012-02-16]. Dostupné online. Archivované 2012-02-28 z originálu.
3. ↑   *Ľudia* [online]. Bratislava: Queer Leaders Forum, [cit. 2012-02-16]. Dostupné online. Archivované 2015-09-24 z originálu.
4. 1 2 3  KOPCSAYOVÁ, Iris. *Ako sme vznikli* [online]. Pravda, 16.2.2012, [cit. 2012-02-16]. Dostupné online.
5. ↑  SUDOR, Karol. Roky bola aktivistkou v oblasti LGBTI. Aj pre hejty vyhorela, skončila na liekoch a rozhodla sa to nechať. *Denník N* (Bratislava: N Press), 2019-04-30. Dostupné online [cit. 2020-09-19]. ISSN 1339-844X.
6. ↑   *Čo je PRIDE?* [online]. duhovypride.sk, [cit. 2012-02-16]. Dostupné online. Archivované 2012-02-12 z originálu.
7. 1 2 3   *Čo robíme* [online]. Bratislava: Queer Leaders Forum, [cit. 2012-02-16]. Dostupné online. Archivované 2012-02-09 z originálu.
8. ↑  SCHLESINGER, Romana. *Na Slovensku za život bez homofóbie* [online]. 3.8.2008, [cit. 2012-02-16]. Dostupné online. Archivované 2012-02-10 z originálu.

Externé odkazy
--------------

* Domáca stránka Queeer Leaders Forum Archivované 2012-02-25 na Wayback Machine
* Queeer Leaders Forum v registri občianskych združení Ministerstva vnútra SR